**Nová aplikácia Vylož smeti od FCC: praktický pomocník, ktorý vás upozorní na blížiaci sa vývoz odpadu**

Moderné riešenie v podobe aplikácie vám poskytne prehľadný kalendár vývozov odpadov, ktorý budete mať takto v mobile vždy po ruke, aj možnosť nastaviť si pripomienku, ktorá vás na vývoz vopred upozorní a to v čase, ktorý vám najviac vyhovuje. Odteraz už nebudete potrebovať žiadne papierové harmonogramy, či značiť si termíny do kalendára. Aplikácia Vylož smeti to spraví za vás.

**Ako s aplikáciou pracovať?**

Aplikácia je veľmi prehľadná a jednoduchá na spravovanie. Po otvorení aplikácie stačí:

**1. zadať svoju adresu**

**2. zvoliť si druhy odpadu,** ktoré chcete sledovať (plasty, papier, komunálny odpad, biologicky rozložiteľný komunálny odpad). Vybrať si môžete všetky odpady, ktoré sú na vašej adrese zvážané, alebo len niektoré z nich.

**3. vybrať dohodnutú frekvenciu vývozu** (vy vybraných obciach a mestách).

Na základe týchto nastavení sa vám zobrazí prehľad najbližších vývozov odpadu na vašej adrese   
a tiež možnosť zapnúť si pripomienky. Je len na vás, v akom časovom predstihu chcete byť na vývozy upozornení a pripomienky môžu začať chodiť.

Mobilná aplikácia Vylož smeti je určená pre obyvateľov rodinných domov v obciach a mestách,   
v ktorých spoločnosť FCC zváža odpad. Je dostupná zdarma pre oba operačné systémy a stiahnuť si ju môžete [tu.](https://www.fcc-group.eu/sk/slovensko/5fcc-online/vyloz-smeti.html)